Die älteste Tekscht uff Altsächsisch, wo gfunde worre ßin, stamme uss em 9. Johrhundert. Im 12. Johrhundert hät sich uss em Altsächsische s Mittelnyderdütsch usebildet. Sälli Sproch isch d Handelssproch vo de Hanse gßi. Mit de Hanse-Kauflüt hät sich s Mittelnyderdütsch  im ganze Nord- und Ostseeruum usbreitet und isch dört die wichtigsti Sproch gßi. Vyli mittelnyderdütschi Wörter hän dodeby Ygang in di skandinavische Sproche gfunde. Am End vom 16. Johrhundert isch d Zit vo de Hanse aber vorby gßi und s Hochdütsch isch zumindest in Gschäftssache die feineri Sproch gßi, usserhalb dodevo isch s Plattdütsch aber immer no gängig gßi. Durch die mittelnyderdütschi Umgangssproch, wo sich usebildet hät, ßin d Dialäkt verdrängt worre. Nur in e baar Ecke isch s Plattdütsch no in de Schrift bstoh blybe. D Stadt Lübeck hät ihri Verfassig aber bis 1809 uff Plattdütsch gschrybe.